Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Chevrolet
Ensimmäinen Chevrolet tuli markkinoille vuonna 1911, kun Sveitsissä syntynyt ranskalaissukuinen kilpa-autoilija Louis Chevrolet perusti Detroitiin Chevrolet Motor Companyn yhdessä muiden osakkaiden kanssa, joista yksi oli Will Durant. Kun Louis Chevrolet pyrki tekemään nimeään kantavista autoista tehokkaita ja edistyksellisiä, toinen osakas Will Durant taas havitteli suuria asiakaspiirejä. Erimielisyydet päättyivät, kun Durant osti yrityksen kokonaan itselleen vuonna 1915. Chevrolet liitettiin General Motorsiin vuonna 1917.